Foto: Getty Images Manchester derbisi... Hammasi tugadimi? Ikki peshqadam ham uchtadan o‘yin o‘tkazadi, Angliyada oxirigacha bir narsa deb bo‘lmasdi-ku, nega ko‘pchilik «Manchester Siti»ni «Old Trafford»dagi g‘alabasidan so‘ng chempionga chiqarib qo‘ymoqda? Chunki «buyuk teatrlar uyi»da mo‘jiza yuz bermadi, liverpulchilar kutgan nodir hodisa sodir bo‘lmadi. Bu o‘ta muhim o‘yin edi. Sulsher qo‘lidan kelganini qildi. Lekin gap bu yerda mezbonlarda emasdi. «Shaharliklar»da edi. Yo‘q, yo‘q, gap faqat ularning ustozida edi. Pep Gvardiola o‘z uslubini yana dunyo ahliga ko‘z-ko‘z etdi: u doimo davraviy tizimda zo‘r murabbiy bo‘lib qolaveradi.